ซิโก้ ยัน มีข้อมูลสู้โสมแดง เชื่อเป็นนัดชี้ชะตาเข้ารอบ
ซิโก้ เกียรติศักดิ์ เสนาเมือง ยันมีข้อมูลทีม โสมแดง เกาหลีเหนือ มากที่สุดในบรรดาทีมคู่แข่งร่วมสาย ศึกฟุตบอลยู-23 ชิงแชมป์เอเชีย 2016 หลังเคยเจอกันมาแล้วในรอบคัดเลือก แถมยังได้ดูฟอร์มล่าสุดอีกด้วย เชื่อการเจอกันในวันที่ 19 ม.ค. เป็นนัดชี้ชะตาเข้ารอบ พร้อมปลื้มฟอร์ม 2 ดาวรุ่งอย่าง เต๋าดินโญ ธนาสิทธิ์ ศิริผลา กับ เจ้ายิม วรชิต กนิตศรีบำเพ็ญ ที่แบกอายุแต่มีประโยชน์กับทีม ถือว่าสอบผ่าน,ความเคลื่อนไหวของทีม ช้างศึกจูเนียร์ ทีมชาติไทย ชุดปรีโอลิมปิก ซึ่งมีโปรแกรมจะลงฟาดแข้งศึกฟุตบอลอายุไม่เกิน 23 ปี ชิงแชมป์เอเชีย 2016 รอบแรก นัดสุดท้าย ของกลุ่มบี พบกับ โสมแดง เกาหลีเหนือ ในวันที่ 19 ม.ค.นี้ ตามเวลาประเทศไทย 20.30 น. ล่าสุด ซิโก้ เกียรติศักดิ์ เสนาเมือง กุนซือใหญ่ของทีมไทย เปิดเผยว่า จากคู่แข่งทั้งหมดในสายเรามีข้อมูลของเกาหลีเหนือมากที่สุด เพราะก่อนหน้านี้เราเคยเสมอกับเกาหลีเหนือมา 0-0 ในการแข่งขันรอบคัดเลือก ที่ราชมังคลากีฬาสถาน เมื่อเดือน มี.ค.ปีที่แล้ว นอกจากนี้ เรายังส่งสตาฟฟ์โค้ชไปดูเกมที่พวกเขาลงสนามในทัวร์นาเมนต์นี้อีกด้วย และเชื่อว่าทีมของเรารับมือกับนักเตะโสมได้,สไตล์การเล่นของเกาหลีเหนือไม่ได้แตกต่างจากที่เคยเจอกันมา ดังนั้น คิดว่าเรามีข้อมูลมากเพียงพอที่จะรับมือและวางแท็กติกได้ง่ายกว่า 2 เกมแรกที่เจอกับซาอุดีอาระเบียและญี่ปุ่นที่เราไม่ค่อยมีข้อมูลมากเท่าไหร่,กุนซือทีมไทยกล่าวต่อว่า นักเตะเกาหลีเหนือมีความรวดเร็ว เล่นเกมเพรสซิ่งได้ดี ดังนั้น นักเตะไทยจะต้องปรับจังหวะสปีดบอลให้เร็วขึ้นกว่าเดิม ส่วนการจัดตัวผู้เล่นยอมรับว่ามีหลายแผนอยู่ในใจ รวมถึงริมเส้นที่อาจมีการเปลี่ยนแปลงผู้เล่น เพราะมีตัวเลือกให้ใช้งานได้หลายแบบ โดยทางริมเส้นทั้งสองฝั่งของเรามีผู้เล่นดีๆหลายคน ทางกราบซ้าย สุริยา สิงห์มุ้ย มีโอกาสยืนแบ็ก และดันพีระพัฒน์ โน๊ตชัยยา ไปยืนเป็นปีก ส่วนด้านขวามีนฤบดินทร์ วีรวัฒน์โนดม กับทริสตอง โด ที่สามารถเล่นได้ทั้งแบ็กและปีก อย่างไรก็ตาม คงต้องรอดูสถานการณ์ก่อนถึงวันแข่งอีกครั้ง รวมถึงสภาพร่างกายของนักเตะด้วยว่าจะมีอาการบาดเจ็บติดตัวหรือไม่ และเชื่อว่าเกมนี้จะเป็นเกมสำคัญที่ส่งผลต่อการเข้ารอบ,นอกจากนี้ หัวหน้าผู้ฝึกสอนทีมชาติไทยได้กล่าว ถึงบรรดาดาวรุ่งที่ได้รับโอกาสลงสนามในเกมแรกที่เสมอซาอุดีอาระเบีย 1-1 ว่า สามารถทำได้ดีและ เปลี่ยนเกมได้ตามต้องการ ไม่ว่าจะเป็นธนาสิทธิ์ ศิริผลา ที่ใช้ความเร็วได้เป็นประโยชน์ รวมถึงวรชิต กนิตศรีบำเพ็ญ กองกลางที่อายุน้อยที่สุดในทีมเพียง 18 ปี ที่กล้าเล่นและมีส่วนช่วยให้ไทยตีเสมอซาอุฯ 1-1 ถือว่าสอบผ่าน และมีลุ้นลงสนามในเกมนัดสุดท้ายกับเกาหลีเหนือด้วยเช่นกัน
ซิโก้ เกียรติศักดิ์ เสนาเมือง ยันมีข้อมูลทีม โสมแดง เกาหลีเหนือ มากที่สุดในบรรดาทีมคู่แข่งร่วมสาย หลังเคยเจอกันมาแล้วในรอบคัดเลือก แถมได้ดูฟอร์มล่าสุดอีกด้วย เชื่อการเจอกันในวันที่ 19 ม.ค. เป็นนัดชี้ชะตาเข้ารอบ 
ฟุตบอล ยู-23 ชิงแชมป์เอเชีย,ช้างศึก,ซิโก้,เกียรติศักดิ์ เสนาเมือง,ข่าวกีฬา,ข่าว,ไทยรัฐออนไลน์